Document ID: /roh_data/filtered/fineweb-2-filterrobots_roh.jsonl.gz/64570

L'ultima provocaziun en la debatta da las linguas è capittada en la Turgovia. Là ha la regenza purtà en consultaziun il nov plan da scola che n'aveva betg pli en franzos en la scola primara. Il fanadur è il Cussegl federal entrà en la discussiun. Quel vul ch'ina segunda lingua dal pajais duai entschaiver gia en la primara.
Las uniuns da scolasts sustignan il Cussegl federal en questa chaussa. Problematica è la situaziun sur tut per uffants che midan chasa en in auter chantun. Las differenzas tranter ils livels pon esser uschè grondas ch'i è necessari da dar a quests uffants lecziuns supplementaras. Quai procura per gronds custs.
RR novitads 11:00